Selaja
Selaja (isp. Celaya) – miestas centrinėje Meksikoje, Meksikos kalnyne, Guanachuato valstijoje, į vakarus nuo Keretaro. Pro miestą eina Meksiko-Siudad Chuareso geležinkelis ir plentas. Veikia Captain Rogelio Castillo nacionalinis oro uostas. Chemijos, tekstilės, maisto (mėsos, pieno), odos ir avalynės pramonė. Žemdirbystės regiono centras. Į šiaurės vakarus nuo Selajos yra sieros telkinys. 1807 m. pastatyta klasicistinė bažnyčia; išskirtinės formos 35 m aukščio vandens bokštas. Veikia 4 universitetai, 2 technologijų institutai.